**Ministru kabineta noteikumu projekta “Zootehniskā sertifikāta un izcelsmes apliecinājuma izsniegšanas kārtība” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Zemkopības ministrija ir sagatavojusi Ministru kabineta noteikumu projektu “Zootehniskā sertifikāta un izcelsmes apliecinājuma izsniegšanas kārtība” (turpmāk – noteikumu projekts), lai noteiktu tīršķirnes vaislas liellopu, cūku, aitu, kazu, zirgu, krustojuma vaislas cūku un to vaislas materiāla zootehniskā sertifikāta izsniegšanas kārtību atbilstoši prasībām Eiropas Parlamenta un Padomes 2016.gada 8.jūnija Regulā (ES) 2016/1012 par zootehniskajiem un ģenealoģiskajiem nosacījumiem dzīvnieku audzēšanai, tīršķirnes vaislas dzīvnieku, krustojuma vaislas cūku un to reproduktīvo produktu tirdzniecībai Savienībā un ievešanai tajā, un ar ko groza Regulu (ES) Nr. 652/2014, Padomes Direktīvas 89/608/EEK un 90/425/EEK un atceļ konkrētus aktus dzīvnieku audzēšanas jomā ("Dzīvnieku audzēšanas regula"), (turpmāk – regula 2016/1012) un nodrošinātu Latvijas normatīvo aktu un Eiropas Savienības tiesību normu savstarpēju saskaņotību, kā arī uzlabotu ciltsdarba un dzīvnieku audzēšanas sistēmu valstī. Ievērojot regulas 2016/1012 69. pantu, tā ir piemērojama no 2018. gada 1. novembra. Noteikumu projekts stāsies spēkā līdz 2019.gada 1.martam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots saskaņā ar Dzīvnieku audzēšanas un ciltsdarba likuma 8. panta ceturtās daļas 2. un 3. punktu, kā arī ievērojot nepieciešamību ieviest regulas 2016/1012 prasības.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik šķirnes lauksaimniecības dzīvnieka un tā spermas, olšūnas un embrija izcelsmi apliecinoša dokumenta – izcelsmes sertifikāta – izsniegšana noteikta Ministru kabineta 2014. gada 22. jūlija noteikumos Nr. 419 “Šķirnes lauksaimniecības dzīvnieka, tā spermas, olšūnas un embrija izcelsmes sertifikāta izsniegšanas kārtība” (turpmāk – noteikumi Nr.419). Saeimā ir pieņemts un 2018. gada 7. novembrī stājies spēkā likums „Dzīvnieku audzēšanas un ciltsdarba likums” (turpmāk – Likums), ar kura pārejas noteikumu 2. punktu noteikumi Nr. 419 01.03.2019. zaudēs spēku, tāpēc ir jāsagatavo jauni Ministru kabineta noteikumi par tīršķirnes vaislas lauksaimniecības dzīvnieku, to vaislas materiāla un šķirnes lauksaimniecības dzīvnieku un to vaislas materiāla izcelsmi apliecinošu dokumentu izsniegšanas kārtību. Likumā noteikts, ka tīršķirnes vaislas lauksaimniecības dzīvnieku un to vaislas materiāla izcelsmi apliecinās zootehniskais sertifikāts, bet to lauksaimniecības dzīvnieku izcelsmi, kuri nav tīršķirnes lauksaimniecības dzīvnieki vai krustojuma vaislas cūkas un neatbilst uzņemšanai ciltsgrāmatas pamatdaļā, – izcelsmes apliecinājums. Likumā arī noteikts, ka zootehniskais sertifikāts tiek nodrošināts pārdošanai paredzētiem vai Latvijā ievestiem tīršķirnes vaislas lauksaimniecības dzīvniekiem, krustojuma vaislas cūkām un to vaislas materiālam. Zootehniskā sertifikāta izsniegšanas kārtību un tajā norādāmos datus tīršķirnes vaislas liellopiem, cūkām, aitām, kazām, zirgiem un krustojuma cūkām reglamentē regula 2016/1012, kas tiek piemērota no 2018. gada 1. novembra. Pārējo sugu tīršķirnes vaislas lauksaimniecības dzīvniekiem, kas tiek audzēti valstī, kā arī to vaislas materiālam paredzēta zootehniskā sertifikāta izsniegšanas kārtību un tajā norādāmos datus reglamentēs noteikumu projekts. Tā kā ir nepieciešams arī dokuments, ar kuru var apliecināt izcelsmi dzīvniekiem, kas nav tīršķirnes lauksaimniecības dzīvnieki vai krustojuma vaislas cūkas, noteikumu projektā iekļautas normas par izcelsmes apliecinājuma izsniegšanas kārtību minētajiem dzīvniekiem un izcelsmes apliecinājumā norādāmajiem datiem.Šķirnes lauksaimniecības dzīvnieka, tā spermas, olšūnas un embrija izcelsmi apliecinošu dokumentu, kas pašlak ir izcelsmes sertifikāts, izsniedz attiecīgā šķirnes lauksaimniecības dzīvnieku audzētāju biedrība (turpmāk – biedrība) un krustojuma cūku audzētāju organizācija (turpmāk – organizācija), kura īsteno audzēšanas programmu un ir ieguvusi šķirnes lauksaimniecības dzīvnieku audzētāju biedrības vai organizācijas statusu saskaņā ar Ministru kabineta 2018.gada 18.decembra noteikumos Nr. 796 “Šķirnes lauksaimniecības dzīvnieku audzētāju biedrības un krustojuma cūku audzētāju organizācijas atzīšanas kārtība, kā arī audzēšanas programmas apstiprināšanas kārtība” noteikto kārtību (turpmāk – noteikumi Nr. 796). Līdz ar noteikumu projekta spēkā stāšanos šķirnes lauksaimniecības dzīvnieka, tā spermas, olšūnas un embrija izcelsmes sertifikāts tiks pārdēvēts par zootehnisko sertifikātu un izcelsmes apliecinājumu atbilstoši Likuma 12. pantā noteiktajam ar zootehnisko sertifikātu ir jānodrošina ciltsdarbā iesaistītie tīršķirnes vaislas lauksaimniecības dzīvnieki, krustojuma vaislas cūkas un to vaislas materiāls, savukārt Likuma 8. panta trešās daļas 1.punktā paredzēts, ka lauksaimniecības dzīvniekiem, kas nav tīršķirnes vaislas lauksaimniecības dzīvnieki, jāsaņem izcelsmes apliecinājums. Likuma 1.panta pirmās daļas 3. punktā skaidrots termins “ciltsdarbs”. Ciltsdarba pamatā ir lauksaimniecības dzīvnieku snieguma pārbaude un pārraudzība, kas atbilstoši Likuma 13.panta pirmajai daļai ir brīvprātīgs pasākumu kopums, un katrs lauksaimniecības dzīvnieku audzētājs var brīvi izvēlēties iesaistīties tajā vai ne, audzēt šķirnes lauksaimniecības dzīvniekus vai lauksaimniecības dzīvniekus tikai produkcijas (piena, gaļas, vilnas utt.) ieguvei. Ja lauksaimniecības dzīvnieku audzētājs nolemj iesaistīties ciltsdarbā, viņam jāievēro Eiropas Savienības (regula 2016/1012) un Latvijas normatīvajos aktos (Likums) noteiktais, kā arī jāpilda audzēšanas (ciltsdarba) programmā noteiktie uzdevumi. Audzēšanas programmas izstrāde, apstiprināšana un īstenošana ir arī to organizāciju un biedrību kompetence, kuras izsniedz zootehnisko sertifikātu un izcelsmes apliecinājumu un atbilst regulas 2016/1012 I pielikuma prasībām, kā arī ir juridiska persona saskaņā ar tiesību aktiem, kas ir spēkā dalībvalstī (sk. regulas 2016/1012 I pielikuma 1. daļas A sadaļas 1. punktu). Noteikumu projekta mērķis ir noteikt zootehniskā sertifikāta izsniegšanas kārtību, savstarpēji saskaņojot regulas 2016/1012 un nacionālo tiesību normas attiecībā uz tīršķirnes, vaislas liellopiem, cūkām, aitām, kazām, zirgiem un krustojuma cūkām, kā arī paredzēt tiesību normas attiecībā uz zootehniskā sertifikāta un izcelsmes apliecinājuma izsniegšanu tīršķirnes vaislas lauksaimniecības dzīvniekiem un to vaislas materiālam, kuru audzēšanu nereglamentē regula 2016/1012, un lauksaimniecības dzīvniekiem, kas nav tīršķirnes vaislas lauksaimniecības dzīvnieki vai krustojuma vaislas cūkas.Attiecībā uz pārējiem tīršķirnes vaislas lauksaimniecības dzīvniekiem un to vaislas materiālu, kuru audzēšanu nereglamentē regula 2016/1012, kā arī lauksaimniecības dzīvniekiem, kas nav tīršķirnes lauksaimniecības dzīvnieki vai krustojuma vaislas cūkas, zootehniskā sertifikāta un izcelsmes apliecinājuma veidlapu formu katra biedrība vai organizācija nosaka savā audzēšanas programmā.  |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Lauksaimniecības datu centrs |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 15 šķirnes lauksaimniecības dzīvnieku audzētāju organizācijas un 253 šķirnes lauksaimniecības dzīvnieku audzētāju saimniecības |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums sabiedrības grupām un institūcijām nemaina tiesības un pienākumus, ne arī veicamās darbības. |
| 3. | Administratīvo izmaksu monetārs novērtējums | Projektā ietvertajam tiesiskajam regulējumam nav ietekmes uz administratīvajām izmaksām (naudas izteiksmē), un tas nerada papildu administratīvo slogu, jo saskaņā ar Ministru kabineta 2009. gada 15. decembra instrukcijas Nr. 19 „Tiesību akta projekta sākotnējās ietekmes izvērtēšanas kārtība” 24. un 25.punktu administratīvās izmaksas (naudas izteiksmē) gada laikā mērķgrupai, ko veido fiziskas personas, nepārsniedz 200 *euro*, bet mērķgrupai, ko veido juridiskas personas, – 2000 *euro*. |
| 4.  | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Saeimā ir pieņemts un 07.11.2018. stājies spēkā jauns normatīvais akts – “Dzīvnieku audzēšanas un ciltsdarba likums”, kura pārejas noteikumi paredz, ka Ministru kabineta 2014. gada 22. jūlija noteikumi Nr. 419 “Šķirnes lauksaimniecības dzīvnieka, tā spermas, olšūnas un embrija izcelsmes sertifikāta izsniegšanas kārtība” ir spēkā līdz jaunu noteikumu spēkā stāšanās dienai, bet ne ilgāk kā līdz 2019. gada 28. februārim. |
| 2. | Atbildīgā institūcija | Zemkopības ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regula 2016/1012Komisijas 2017. gada 10. aprīļa Īstenošanas regula (ES) 2017/717, ar ko paredz noteikumus par to, kā Eiropas Parlamenta un Padomes Regulu (ES) 2016/1012 piemēro attiecībā uz vaislas dzīvnieku un to reproduktīvo produktu zootehnisko sertifikātu veidlapu paraugiem (turpmāk – Regula 2017/717) |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| 1.tabula **Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula 2016/1012Regula 2017/717 |
|  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas 2016/1012 2. panta 1.punkts | Noteikumu projekta 2.1. apakšpunkts | Ieviests pilnībā. | Neparedz stingrākas prasības. |
| Regulas 2016/1012 30. panta 1.punkts | Noteikumu projekta 3. punkts | Ieviests pilnībā | Neparedz stingrākas prasības. |
| Regulas 2016/1012 31. panta 2.punkts | Noteikumu projekta 7.2. apakšpunkts | Ieviests pilnībā | Neparedz stingrākas prasības. |
| Regulas 2016/1012 VII nodaļa un V pielikums | Noteikumu projekta 7.1. apakšpunkts | Ieviests pilnībā. | Neparedz stingrākas prasības. |
| Regulas 2017/717 1. pants | Noteikumu projekta 7. punkts | Ieviests pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Noteikumu projekts neparedz regulas 2016/1012 31.panta 1.punktā pieļauto atkāpi. Tāpat kā līdz šim, tiesības izsniegt gan dzīvu dzīvnieku, gan to vaislas materiāla izcelsmi apliecinošus dokumentus būs tikai atzītām šķirnes lauksaimniecības dzīvnieku audzētāju biedrībām un krustojuma cūku audzētāju organizācijām, jo tikai tās īsteno apstiprinātu audzēšanas programmu un spēj nodrošināt izcelsmi apliecinošo datu pareizību un ticamību. Latvijas teritorija ir diezgan maza, tāpēc biedrības un organizācijas šo funkciju spēj īstenot pilnībā. Noteikumu projekts paredz daļēju regulas 2016/1012 31.panta 2.punktā pieļauto atkāpi: ja dzīvnieks vai tā vaislas materiāls būs paredzēts tirdzniecībai Latvijas teritorijā, biedrība vai organizācija zootehniskajā sertifikātā norādāmo informāciju tīršķirnes vaislas liellopiem, cūkām, aitām, kazām, zirgiem un krustojuma vaislas cūkām un to vaislas materiālam varēs iekļaut citos attiecīgās organizācijas vai biedrības izsniegtajos pavaddokumentos, jo šī informācija ir apkopota un uzturēta vienotā Lauksaimniecības datu centra datubāzē un neskaidrību gadījumos būs viegli pārbaudāma.Biedrība vai organizācija zootehnisko sertifikātu tīršķirnes vaislas liellopiem, cūkām, aitām, kazām, zirgiem un krustojuma vaislas cūkām un to vaislas materiālam, ja tas būs paredzēts tirdzniecībai ārpus Latvijas, sagatavos atbilstoši regulas 2016/1012 VII nodaļas un V pielikuma un regulas 2017/717 prasībām, jo vienotas zootehniskā sertifikāta veidlapas izmantošana nodrošinās visu nepieciešamo izcelsmes datu pārskatāmību, nepieļaujot dažādas interpretācijas, kas var rasties, ja izcelsmi apliecinošie dati tiktu norādīti dažādos dokumentos.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

|  |
| --- |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
|  |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana.Sanāksme ar šķirnes lauksaimniecības dzīvnieku audzētāju organizāciju pārstāvju dalību, noteikumu projekta elektroniska saskaņošana ar minētajām organizācijām.  |
| 2. | Sabiedrības līdzdalība projekta izstrādē | Informācija par noteikumu projektu 23.05.2018. tika ievietota tīmekļvietnē [www.zm.gov.lv](http://www.zm.gov.lv). 07.05.2018. tika rīkota sanāksme ar šķirnes lauksaimniecības dzīvnieku audzētāju organizāciju pārstāvju dalību, kā arī notikusi noteikumu projekta elektroniska saskaņošana ar minētajām organizācijām. |
| 3. | Sabiedrības līdzdalības rezultāti | Šķirnes lauksaimniecības dzīvnieku audzētāju organizācijas atbalsta noteikumu projekta tālāku virzību.Par tīmekļvietnē www.zm.gov.lv ievietoto noteikumu projektu iebildumi un priekšlikumi no sabiedrības netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Zemkopības ministrija un Lauksaimniecības datu centrs |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē pārvaldes funkcijas.Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas.Noteikumu projekta izpilde neietekmēs institūcijām pieejamos cilvēkresursus.  |
| 3. | Cita informācija | Nav. |

Zemkopības ministrs Kaspars Gerhards

Želtkovska 67027039

anna.zeltkovska@zm.gov.lv